機利士南路由佛光街到差館里嘅一段馬路曾經被劃為行人路，兩端路口都裝有紅色嘅t型鐵欄禁止任何車輛駛入，由2011年9月開始重新開闢成一段單線南行嘅行車路，但只限特許車輛使用。而由差館里一路向南到紅磡南道同暢運道交界嘅一段就一直以嚟都可以俾任何車輛行車，當中蕪湖街以北嘅一段係單向南行，其餘路段雙向行車。